Bestyrelsesmøde 21. juni 2018

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Til stede: Gitte Miller GMI, Henrik Ege HEG, Thierry Boisdon TBO, Benny Møller BMØ, Elisabeth Windfeld EWI, Barbara Zalewski BAZ

Ordstyrer: Gitte Miller

Referent: Thierry Boisdon/Barbara Zalewski

**1. Godkendelse af referat fra bestyrelsesmøde 14. juni**

**2. Igangværende sager**

**Digitalisering af arkivet**: Begynder 9. juli med hjælp af Torben Lohfert, OF Harrestrup

**Bump/chikaner**: Team Trafik i Helsingør Kommune har sendt forslag til to bump på hver side af svinget ved legepladsen. Det mener bestyrelsen ikke er tilstrækkeligt: der skal også være et til højre for Farversøvejs udmunding på grund af oversigtsforholdene ved venstresving. Brev med alternativt forslag returneret til Team Trafik.

**Skilte**: Vi har fået tilbud på en helt nyt sæt skilte for 31.300 kr. Det besluttes, at der skal stemmes om projektet ved den ekstraordinære generalforsamling 26. august.

**Vaskeri – egenbetaling**: HEG har ikke haft tid til at gå videre med tilbud og muligheder.

**Storskrald**: Vi skal melde hver gang, om vi vil have afhentning. Vi drøftede muligheden for flere opsamlingssteder, men det enkleste bliver det sædvanlige sted. Bestyrelsen udbyder opgaven med at organisere og koordinere storskrald til medlemmerne. Desuden kan alle medlemmer låne traileren gratis i forbindelse med bortkørsel af storskrald.

**Dræn og spuling**: Det har været længe undervejs pga. forskellige overvejelser: økonomi og eventuel kobling til drænprojektet. Rækkefølgen bliver nu følgende: vi begynder med de tre værste steder, som Mr. Pete og HEG har spottet. Vi ser, hvor meget det koster, og fortsætter eventuelt. HEG sætter i værk 22. juni.

**Flag**: Den nye grønne mand, Henning Revsbech spørges. BMØ

**Legepladsen**: Ifølge legepladskonsulenten (se BM\_1406) bliver den samlede udgift ca. 60.000 kr. inkl. moms. Faldunderlag under redskaberne er den største post, men kræves for at legepladsen kan godkendes. Hvis vi fjerner alle gynger, vil udgiften kun være 36.000 kr. Det besluttes at bruge to år på at nå i mål, da legepladsen har fungeret uden godkendelse i hele OF Kvistgårds levetid.

*Trampolinen*: skal dækkes af forsikring + vi skal have en tilsynsbog over årligt tilsyn (koster 1.700-1.800 kr.). Den skal kobles til legepladsprojektet.

**Skorstensfejning**: Vi skal udarbejde en liste over huse med skorstene. Skorstensfejeren foreslår en SMS-service. Opslag på hjemmesiden om, hvordan man tilmelder sig.

**Stophaner og samletanke**: Der skal laves en liste over udskiftede stophaner (HEG og BMØ) og samletanke (EWI)

**Træerne i området**: Vi skal undersøge, hvorvidt vi er tvunget til selv at gennemgå træerne i området for ikke at blive draget til ansvar for skader. BAZ

**XXX**: Nyplantet bøgehæk i rabatten, dvs. foreningens fællesareal, er ikke fjernet trods påbud. Den skal være fjernet senest 8. juli.

**Syn**

XXX Syn til salg. BMØ og HEG

XXX Ulovligt toilet? Forholdene på grunden undersøges. Brev til parcelejer.

**Opdatering på veje og støvgener**: Vejentreprenøren Erik Andersen har skønnet over de forskellige udgifter til reparationer. Farversøvej har de største skader og det bliver 71.250 kr. blot for den. Hvornår vejreparationerne skal sættes i værk hænger sammen med etablering af **bump** og afklaring vedrørende **drænprojektet**.

Desuden er der spørgsmålet om, hvor meget andre brugere af vejen skal bidrage med. BAZ har haft en positiv snak med Helsingør Kommune vedr. vores henvendelse om vejberettigede. Sagen er med andre ord godt indledt og behandles forhåbentlig snarest.

Vej- og legepladsmøde 1. juli: EWI, BMØ og Mr. Pete.

**Havevandring**:Skal planlægges til august. Det drejer sig primært om hækklipning.

**3. Ekstraordinær generalforsamling**

Regnskab fra revisor. Der skal udsendes indkaldelse til generalforsamlingen. Desuden planlægger bestyrelsen et medlemsmøde – nærmere om datoen senere.

**4. Kort referat fra grøntmandsmøde** ved HEG

**5. Forsikringer**

Vores præmie i ALKA er pr. 1. januar 2018 steget fra 9.983 kr. til 12.255 kr. Er vi blevet orienterede om det og hvad betyder det i forhold til budgettet? GMI samler op på policerne for alt, hvad vi har forsikret: det koster samlet omkring 30.000 kr. Det er ikke sikkert, at vi stadig har brug for alle nuværende forsikringer.

**6. Sommerfest**

Kun 20 har meldt sig, inkl. børn, og festen holdes derfor i en have, ikke ved fælleshuset. Foreningen havde lovet et tilskud på 10.000 kr., men med så få mennesker er det ikke forsvarligt over for de øvrige medlemmer. Vi vælger derfor at give 100 kr. pr. voksen og 50 kr. pr. barn.

**Næstkommende bestyrelsesmøder**: 12. juli og 2. august

Gitte Miller Henrik Ege Thierry Boisdon

Benny Møller Elisabeth Windfeld Barbara Zalewski